อาร์เอ็ม (แร็ปเปอร์)

คิม นัม-จุน (; เกิด 12 กันยายน ค.ศ. 1994) หรือที่รู้จักในชื่อ อาร์เอ็ม (ก่อนหน้าชื่อ แร็ปมอนสเตอร์) เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ เขาเป็นแร็ปเปอร์หลักและหัวหน้าวงบีทีเอส ภายใต้สังกัดบิกฮิตเอนเตอร์เทนเมนต์ 

ในปี ค.ศ. 2015 เขาได้เปิดตัวมิกซ์เทปชุดแรกในชื่อ อาร์เอ็ม เขายังได้ร่วมงานกับศิลปินอื่นหลายซิงเกิล เช่น วาเล, วาร์เรนจี, แกโค, คริซซ์ กาลีโก, เอ็มเอฟบีทีวาย และไพร์เมอรี อีกด้วย ในฐานะที่เป็นนักแต่งเพลงและโปรดิวเซอร์หลักคนหนึ่งของวงบีทีเอส เขามีเพลงมากกว่า 100 เพลงที่ได้รับการรับรองจากสมาคมลิขสิทธิ์เพลงเกาหลี

ประวัติ 
อาร์เอ็มเกิดเมื่อ 12 กันยายน ค.ศ.1994 ที่เขตอิลซาน เกาหลีใต้ ก่อนจะเปิดตัวกับวงบีทีเอสนั้น อาร์เอ็มเคยเป็นแร็ปเปอร์ใต้ดินภายใต้ชื่อ "รันช์แรนดา" (Runch Randa) และเคยร่วมงานกับซิโค สมาชิกวง บล็อกบี ในขณะที่ทั้งคู่ยังเป็นแร็ปเปอร์ใต้ดิน

เขามีไอคิวสูงถึง 148 และติดท็อป 1.3% ของประเทศในการสอบเข้ามหาวิทยาลัยในวิชาภาษาเกาหลี คณิตศาสตร์ ภาษาต่างประเทศ และสังคมศึกษา อาร์เอ็มสามารถพูดภาษาอังกฤษได้อย่างคล่องแคล่ว เขาฝึกฝนทักษะภาษากับแม่ตั้งแต่ยังเด็ก ผ่านการดูละครซิตคอมเรื่อง เฟรนส์ และกล่าวว่าตัวเขานั้นนับถือลัทธิอเทวนิยม

ผลงานเพลง

ซิงเกิล

มิกซ์เทป 
รายชื่อเพลงและรายละเอียด

อ้างอิง

แหล่งข้อมูลอื่น 

บุคคลที่เกิดในปี พ.ศ. 2537
บุคคลที่ยังมีชีวิตอยู่
แร็ปเปอร์จากโซล
แร็ปเปอร์ชายชาวเกาหลีใต้
โปรดิวเซอร์เพลงชาวเกาหลีใต้
โปรดิวเซอร์เพลงฮิปฮอปชาวเกาหลีใต้
นักร้องป็อปชายชาวเกาหลีใต้
ไอดอลชายชาวเกาหลีใต้
นักร้องภาษาญี่ปุ่นของเกาหลีใต้
นักร้องภาษาอังกฤษจากเกาหลีใต้
สมาชิกของบีทีเอส
นักร้องชายชาวเกาหลีใต้ในศตวรรษที่ 21
ศิลปินสังกัดไฮบ์คอร์ปอเรชัน